Amilia

"'...ฉันยังภาวนาต่อไปได้ไหม ทั้งเพื่อโลกอันแสนงดงามนี้...และเพื่อชีวิตที่ยังคงอยู่ ฉันยังมีสิทธิ์ภาวนาให้กับพวกเขาหรือเปล่า?...'"

Amilia ;(อมิเลีย, แม่มดแห่งวิลเลม) ปรากฏตัวครั้งแรกใน Linaxyn และ The Ancient Forest หญิงสาวผู้กลายเป็นแม่มดคนแรกของโลก  ผู้สร้าง Syrian (ไซเรี่ยน) เวทมนตร์โบราณที่เก่าแก่ที่สุด  และถูกขนานนามว่า 'แม่มดผู้สร้าง'

Appearance
อมิเลียนั้นเป็นหญิงสาวที่ดูสุภาพ อ่อนหวาน เธอมักปรากฎในชุดเดรสพื้นเมืองสีน้ำตาลอ่อนปักลายพร้อมเสื้อคลุมสั้น มีผมยาวสีขาว ตาสีฟ้า ผิวขาวซีด และมักถักเปียไว้ข้างหลัง

ช่วงหลังเธอเปลี่ยนไปใส่ชุดเดรสสีขาวลูกไม้ยาวจรดปลายเท้า และผูกผมเปียของเธอด้วยเถาวัลย์แทน

Personality
เธอเปี่ยมด้วยความเด็ดขาดในการตัดสินใจ แต่ในขณะเดียวกันเธอก็ยังคงมีมุมที่ขี้อาย และอ่อนโยนอยู่ด้วย และแม้ว่าเธอจะเติบโตมาในหมู่บ้านที่ห่างไกลจากตัวเมือง แต่กริยาท่าทางและคำพูดของอมิเลียนั้นกลับราวกับชนชั้นสูง  เธอพูดจาสุภาพและนอบน้อมอยู่เสมอ  คาดว่าตรงส่วนนี้อาจได้รับอิทธิพลมาจากแม่ของเธอซึ่งมีตำแหน่งเป็นผู้นำลัทธิของหมู่บ้านในอดีตเป็นผู้อบรมสั่งสอนเธอมา

อมิเลียแสดงออกให้เห็นว่าเธอหลงไหลและผูกพันกับธรรมชาติอย่างมากตั้งแต่ก่อนจะกลายเป็นแม่มด เธอเป็นคนเดียวในหมู่บ้านที่เข้าใกล้เขตป่าวิลเลมมากที่สุด  อีกทั้งเธอยังมองว่าป่าไม่ใช่สถานที่น่ากลัวอย่างที่หลายๆคนในหมู่บ้านรู้สึก  บ่อยครั้งที่เธอแอบข้ามรั้วกั้นเข้าไปเก็บของป่าและงีบหลับเป็นครั้งคราว  โดยคนที่รู้เห็นและช่วยกันปกปิดเรื่องนี้ก็คือเคย์ลา

และหลังจากการกลายเป็นแม่มด อมิเลียก็ยังคงไว้ซึ่งท่าทีสุภาพอ่อนโยนและนอบน้อมอย่างไม่เปลี่ยนแปลง  เธอไม่ทำร้ายนายพรานหรือผู้คนที่พยายามโจมตีเธอ  ในทางกลับกันเธอเลือกที่จะหลบหนีแทนการต่อสู้และเผชิญหน้ากับพวกเขา  ท่าทีของเธอปราศจากความโกรธแค้นหรือเกลียดชัง  เธอมองว่าพวกเขาแค่หวาดกลัวในสิ่งที่ไม่รู้เท่านั้น  นั่นทำให้เธอจำเป็นต้องซ่อนตัวอยู่ในส่วนลึกของป่าวิลเลมและใช้เวทมนตร์กีดกันผู้คนไม่ให้หลงเข้ามาในป่า  แต่ถึงอย่างนั้นก็ยังมีเด็กๆหรือนักเดินทางพลัดหลงเข้ามาอยู่ดี  อมิเลียจึงพยายามใช้พลังของเธอในการนำทางให้คนเหล่านั้นออกนอกเขตป่าอยู่เสมอ

Personal Background
อมิเลียเป็นเพียงหญิงสาวชนพื้นเมืองของหมู่บ้าน ผู้อยู่อาศัยในเขตต้องห้ามติดกับเขตป่าวิลเลม  ในอดีตอมิเลียถูกเสียงแห่งป่าเรียกให้เข้าไปในป่าโบราณ (Ancient Forest)  สถานที่ซึ่งเป็นดินแดนต้องห้ามสำหรับมนุษย์ทั้งมวล  ผืนป่าที่ปกคลุมแทบทั้งทวีปนั้นเต็มไปด้วยอันตรายและปริศนามากมายจนไม่เคยมีใครกล้ารุกราน  เธอถูกเสียงนั้นดึงดูดให้เข้าไปยังส่วนลึกของป่าก่อนที่เธอจะถูกจิตวิญญาณแห่งป่าโบราณเปลี่ยนให้กลายเป็นแม่มด  ด้วยเหตุผลว่าเธอคือผู้เหมาะสมที่แท้จริงที่จะเป็นจุดเริ่มต้นของชีวิตใหม่ทั้งปวง

ภายหลังจากการกลายเป็นแม่มดอมิเลียก็ไม่สามารถกลับไปยังหมู่บ้านได้อีก เธอถูกคนในหมู่บ้านหวาดกลัวในพลังอำนาจที่เธอครอบครองและผลักไส  กระทั่งเพื่อนสนิทของเธอก็ไม่สามารถช่วยเหลือเธอได้  และนั่นเป็นผลให้อมิเลียถูกนายพรานตามล่าเอาชีวิตอยู่หลายต่อหลายครั้งเมื่อเธอออกเดินทางไปตามที่ต่างๆ  ซึ่งนั่นก็ทำให้เธอได้รับรู้ความแตกต่างระหว่างแม่มดและมนุษย์ในด้านต่างๆอันจะนำมาซึ่งความขัดแย้งในอนาคตเป็นแน่  จากนั้นอมิเลียจึงสร้างเวทมนตร์เฉพาะตัวขึ้นมาและเรียกมันว่า Syrian (ไซเรี่ยน)  เวทมนตร์ที่เป็นจุดกำเนิดของพลังอันยิ่งใหญ่ให้กับเหล่าแม่มดในอนาคตและมีการคาดเดาว่าเธออาจจะเป็นผู้ริเริ่มสร้าง Rohiel (โรไฮเอล) ประตูเชื่อมระหว่างโลกและอัสลานเพื่อเสนอข้อตกลงบางอย่างแก่เหล่ามังกร

อมิเลียอาศัยอยู่ในป่าโบราณยาวนานหลายร้อยปีนับตั้งแต่กลายมาเป็นแม่มด เธอใช้ชีวิตอยู่เพียงลำพังและถ่ายทอดทักษะและความรู้ทั้งหมดของเธอลงในศิลาจารึกซึ่งภายหลังได้กลายเป็นขุมพลังของเหล่าแม่มดที่กำเนิดขึ้นมาใหม่มากมาย  เชื่อกันว่าเธอเป็นแม่มดตนแรกที่ถูกผืนป่าทั้งหมดยอมรับและให้ความเคารพซึ่งกันและกัน ทำให้ภาพลักษณ์ของแม่มดยุคโบราณดูใกล้ชิดกับป่าและธรรมชาติมากๆจนเหมือนเป็นส่วนหนึ่งของกันและกัน  ทว่าช่วงชีวิตให้หลังของเธอไม่มีใครร่วงรู้รายละเอียดแม้แต่น้อย  ก่อนที่เธอจะหายสาบสูญไปจากประวัติศาสตร์และหลงเหลือเพียงชื่อและสมยานามที่เหล่าแม่มดพากันมอบให้เธอด้วยความเคารพและยำเกรง 'แม่มดผู้สร้าง'

Important role
อมิเลียถูกเสียงแห่งป่าเลือกให้กลายเป็น 'แม่มดตนแรก' และภายหลังจากการเปลี่ยนแปลงนั้น เธอก็ได้ทุ่มเทชีวิตให้กับการเตรียมความพร้อมให้แม่มดรุ่นหลังๆ คิดค้นเวทมนตร์ ศาสตร์และวิทยาการต่างๆให้ ปลูกฝังความรู้และความสามารถ รวมทั้งการตระหนักถึงตัวตนของตนเอง และความต่างระหว่างแม่มดกับมนุษย์ไว้ เธอคือผู้ริเริ่มเขียนหนังสือเวทมนตร์มากมายซึ่งตกทอดกันมาจนถึงผู้ก่อตั้งภาคีแม่มดรุ่นที่ 1  และยังเป็นผู้สร้าง ศิลาแห่งดวงตะวัน ซึ่งเป็นจารึกภาษโบราณอันเป็นรากฐานของภาษาที่แม่มดใช้กันในปัจจุบัน  นอกจากนี้ยังสันนิษฐานว่าเธอได้กระทำหลายสิ่งซึ่งเป็นรากฐานของเหล่าแม่มด และพ่อมดไว้อีกมากมาย

Skills
N/A